
I. INNOVÁCIÓS CSAPATVERSENY

VERSENYSZABÁLYZAT

I. JELENTKEZÉSI ELVÁRÁSOK

Az innováció témaköre: gépészeti, villamosmérnöki, számítástechnikai, kertészeti, mezőgazdasági termékek és szolgáltatások.
Résztvevők: 3-4 fős csapatok versenyeznek, ezekben legalább 2 főnek mérnökszakos illetve legalább egy főnek kommunikációszakos hallgatónak kell lennie.
Elbírálási szempontok: 

· műszaki innovációs szint 20%,
· promóciós stratégia 25%, 
· megvalósíthatóság 55%.
A terv korlátai:

1. költségkorlát: max 100.000 € (beruházási, műkődési és promóciós költségekkel együtt). Különleges és előzetes engedéllyel a zsűri enyhe átlépést engedélyezhet, erről a többi csapatot is értesíteni kell),
2. időkorlát: a piacra való bevezetés határideje max.18 hónap,
3. területi korlát: a termék piaca lehetőleg a hazai piac (ezen belül az erdélyi piac). A felső határ tárgyiasult termékek esetében Románia, műszaki szolgáltatások esetében a román és a magyar piac, szoftveres alkalmazások esetén Kelet-Európa.

4. részvételi korlát: egy hallgató csak egy csapatban vehet részt.
Határidők:

· november 2.: jelentkezés 
· november 15.: egyoldalas összefoglaló beadása (elektronikusan, 1 oldal magyarul + 1 oldal angolul vagy románul),

· november 17.: továbbjutók közzététele, (ha több mint 10 jelentkező csapat lenne),
· november 30.: üzleti tervek beadása, 
· december 7.:  prezentáció.
Jelentkezés: bakos@ms.sapientia.ro, tel.: 0721208954

Határidő: 2017. November 2., 14 óra.

Jelentkezési lap és útmutató: ms.sapientia.ro
A pályázók üzleti tervükhöz fűződő minden joga fennmarad.
II. VERSENYSZABÁLYOK

1. Az üzleti terv a jelentkező/jelentkező csapat egyéni munkája kell, hogy legyen. A hallgatók a versenyre való felkészülésben szakmai segítséget kaphatnak úgy az egyetemen okatóktól, mint bármilyen más szakembertől. A formai követelmények betartására vonatkozóan, illetve a költségvetési terv elkészítésében a Karon belül 3 alkalommal konzultációs tevékenység zajlik, amelyen nem kötelező részt venni. 

2. Az üzleti terv elgondolásainak profitorientált vállalkozás létrehozására kell irányulnia. 

3 Amennyiben a versenybe 10-nél több üzleti terv kerül benevezésre, akkor a benyújtott üzleti tervek alapján előzsűri dönti el, hogy mely 10 üzleti terv méretheti meg magát a prezentálás során. 

4. A csapatok tagjai 3-4 fő, ebből kötelezően 2 műszakis és 1 kommunikációs hallgató kell legyen.
5. Az előzsűri minimum négytagú, a Marosvásárhelyi Kar mérnöki tanszékeinek (gépész, kertész, villamos) és az Alkalmazott Társadalom Tudományok tanszékének egy-egy képviselőjéből áll. 

6. Az előzsűri a döntését 2017. november 17-ig köteles meghozni, eredményeit a jelentkező csapatok által megadott kapcsolattartásra szolgáló e-mail címekre eljuttatni. 

7. A szóbeli fordulóba került jelentkezőket/csapatokat a szervezők e-mailben értesítik. A szóbeli fordulóban a csapatok sorrendje sorsolással dől el, minden jelentkezőnek/csapatnak 15 perc áll rendelkezésére üzleti tervének ismertetésére. 

8. A jelenlévő közönség az üzleti tervhez tetszés szerinti kérdéseket, észrevételeket, megjegyzéseket fűzhet. A versenyben résztvevő nem intézhet kérdéseket, nem fűzhet megjegyzéseket és észrevételeket más jelentkező/csapat üzleti tervéhez. 

9. A zsűri összetétele a Marosvásárhelyi Kar dékánjával egyeztetve kerül meghatározásra. Az előzsűriben való tagság nem zárja ki a zsűriben való munkavégzést. A zsűri tagjai üzleti tapasztalatokkal rendelkező Sapientia oktatók.

10. Értékelési kritériumok az üzleti terv esetében: 

a) kreatív, egyedi elemek, innovativitás mértéke, 

b.) profitpotenciál megléte, értékteremtés, 

c) fenntarthatóság, megalapozottság, számszerűsítés,
d) valóságtartalom, realitás, 

e) részletezettség mértéke, 

f) követelmények betartása.
16. Értékelési kritériumok a prezentáció esetében: 

a) az információátadás minősége, 

b) a prezentáció logikai felépítése, 

c) határozottság, meggyőzőképesség, 

d.) on-line és papíralapú megjelenítés, 

e) minőségi kivitelezés, 

f) rendelkezésre álló idő kihasználása, 

g) reagálási képesség.
17. A pályázatok a következő dokumentumokat kell tartalmazzák:

· vezetői összegző,
· műszaki leírás (látványterv, műkődési elv, műkődési koncepció),
· Költségvetési terv (minta letölthető az ms.sapientia.ro oldalról),
· Marketing és kommunikációs terv (formai elvárások az ms.sapientia.ro oldalon),
· prezentációs mappa + online megjelenés (egy nem publikus facebook oldal vagy weboldal).
18. Bármilyen nem szabályozott kérdésben a szervezők illetékesek dönteni.
